
Ľ. Štúra 2, 960 01 Zvolen
  
Ústav ekológie lesa Slovenskej akadémie vied, verejná výskumná inštitúcia
v zmysle § 33 ods. 9 zákona č. 243/2017 Z. z. o verejnej výskumnej inštitúcií a o zmene a doplnení niektorých zákonov v znení neskorších predpisov vo väzbe na §§ 281-288 zákona č. 513/1991 Zb. Obchodného zákonníka v znení neskorších predpisov 

 vyhlasuje obchodnú verejnú súťaž
 o najvhodnejší návrh na uzavretie Zmluvy o nájme nebytových priestorov za nasledovných podmienok:

1. Vyhlasovateľ obchodnej verejnej súťaže/Prenajímateľ:
Ústav ekológie lesa Slovenskej akadémie vied, verejná výskumná inštitúcia
Ľ. Štúra 2
960 01 Zvolen 
V zastúpení: RNDr. Ľubica Ditmarová, PhD.
IČO: 00679071

2. Predmet verejnej obchodnej súťaže:
miestnosť číslo 1.36 o výmere 19,40 m2, miestnosť číslo 1.37 o výmere 19,57 m2, miestnosť číslo 1.38 o výmere 22,84 m2, miestnosť číslo 1.39 o výmere 3,15 m2, miestnosť číslo 1.40 o výmere 4,88 m2, miestnosť číslo 1.41 o výmere 17,08 m2, miestnosť číslo 1.42 o výmere 19,96 m2, miestnosť číslo 1.43b o výmere 10,31 m2 - celková výmera 117,19 m2 z vyššie uvedenej špecifikovanej nehnuteľnosti, ktoré sa nachádzajú na prízemí  budovy na  ulici Ľ. Štúra č. 2 vo Zvolene.
Nehnuteľnosť je zapísaná na liste vlastníctva č.6388 v katastrálnom území Zvolen, obec Zvolen, okres Zvolen, na parcele číslo 1060/4, vedenom Okresným úradom Zvolen 
Vyhlasovateľ k obchodnej verejnej súťaži predkladá návrh záväzných zmluvných podmienok, ktorý je súčasťou tohto dokumentu. 
3. Účel nájmu:
Nebytový priestor je stavebne určený v zmysle §3 ods. 2 zákona č. 116/1990 Zb. o nájme a podnájme nebytových priestorov v znení neskorších predpisov na poskytovanie služieb súvisiacich s predajom výrobkov tretím stranám.

4. Termín obhliadky: 
Záujemcovia si môžu dohodnúť termín a hodinu obhliadky priestorov s kontaktnou osobou uvedenou v bode 5. Obhliadku je možné vykonať najneskôr do 26.06.2026 do 9:00 hod. 

5. Kontaktná osoba vyhlasovateľa:
Dr. Ing. Rastislav Janík – Ústav ekológie lesa SAV v.v.i. 
Telefonický kontakt: 045/5241111/318
E-mailový kontakt: janik@ife.sk

6. Spôsob predloženia návrhov:
Navrhovatelia sú povinní doručiť záväzný návrh na uzavretie zmluvy, ktorý tvorí prílohu tohto vyhlásenia a je zverejnený na internetovej stránke https://ife.sk/, v časti https://ife.sk/verejne-obstaravanie/ a to v zalepenej obálke:
·  s uvedením identifikačných údajov - obchodné meno, resp. meno a priezvisko fyzickej osoby, adresou,
· označenej heslom „Obchodná verejná súťaž –miestnosť číslo 1.2, 1.21– NEOTVÁRAŤ!“


7. Miesto predkladanie návrhov:
· Poštová adresa: Ústav ekológie lesa SAV, v. v. i. Ľ. Štúra 2, 960 01 Zvolen 
· prípadne osobne na sekretariát Ústavu ekológie lesa SAV, v. v. i. Ľ. Štúra 2, 960 01 Zvolen, 
pani Hriňovej k zaregistrovaniu. 

8. Lehota na predkladanie návrhov: 
29.06.2026 do 08:00 hod. 

9. Náležitosti návrhu: 
· kompletne vyplnený a podpísaný návrh zmluvných podmienok,
· identifikačné a kontaktné údaje navrhovateľa:
· právnická osoba/fyzická osoba podnikateľ: obchodné meno, sídlo/miesto podnikania, IČO, DIČ alebo IČ DPH, označenie štatutárneho orgánu s uvedením oprávnenia ku konaniu, bankové spojenie, číslo bankového účtu, doklad o oprávnení podnikať,
· fyzická osoba: meno a priezvisko, rodné priezvisko, rodné číslo, dátum narodenia, miesto trvalého pobytu, bankové spojenie, číslo bankového účtu,
· fyzické osoby predložia písomný súhlas so spracovaním a zverejnením osobných údajov.
· účastník súťaže nemôže označiť údaje svojej ponuky za dôverné.

10. Ďalšie podmienky súťaže:
· vyhlasovateľ súťaže overí včasnosť a úplnosť predloženej ponuky. V prípade, že návrh bude doručený po lehote na predkladanie návrhov určenej v podmienkach súťaže, nebude do súťaže zahrnutý,
· do súťaže nebude zahrnutý ani návrh, ktorý nezodpovedá uverejneným podmienkam súťaže,
· navrhovatelia nemajú nárok na úhradu nákladov spojených s účasťou v súťaži,
· záväzné súťažné návrhy nemôžu navrhovatelia po podaní nijako meniť, dopĺňať ani upravovať,
· v zmysle § 33 ods. 11 zákona o verejnej výskumnej inštitúcii môže vyhlasovateľ vyhlásenú súťaž kedykoľvek zrušiť a zverejnené podmienky obchodnej verejnej súťaže kedykoľvek zmeniť. 

11. Kritéria hodnotenia súťažných návrhov a výberu najvhodnejšieho návrhu na uzavretie zmluvy:
Najvyššia ponúknutá výška nájomného za celý predmet nájmu ročne.
Poradie uchádzačov určuje ponúknutá  - najvyššia celková cena za nájom. V prípade rovnosti cien u viacerých uchádzačov budú títo vyzvaní na zvýšenie cenových ponúk a doručenie nových súťažných návrhov v lehote určenej vyhlasovateľom. 

12. Výška nájomného:
· minimálna požadovaná výška nájomného za prenajaté priestory je 75,- EUR/m2/rok,
Navrhovateľ bude predkladať ponuku – návrh ceny za prenájom jednotlivého nebytového priestoru za 1m2/rok.  
Nájomné nezahŕňa úhradu za poskytované služby (teplo a teplá voda, elektrická energia, vodné a stočné, ostatné služby). 

13. Doba nájmu: 
Nájomná zmluva bude s víťazom obchodnej verejnej súťaže uzavretá na 5 rokov.

14. Typ zmluvy: 
Nájomná zmluva podľa zákona č. 243/2017 Z. z. o verejnej výskumnej inštitúcií a o zmene a doplnení niektorých zákonov v znení neskorších predpisov a zákona č. 116/1990 zb. o nájme a podnájme nebytových priestorov v znení neskorších predpisov. 

15. Otvorenie obálok s návrhmi: 
Otváranie obálok s doručenými návrhmi sa uskutoční dňa 23.06.2026


16. Vyhlásenie výsledkov súťaže, lehota na uzatvorenie zmluvy:
· vyhlasovateľ si vyhradzuje právo lehotu na oznámenie vybraného návrhu predĺžiť. 
· navrhovateľ, ktorý podal víťazný návrh bude o výsledku upovedomený písomne a bude s ním bezodkladne uzatvorená nájomná zmluva,
· ostatní neúspešní navrhovatelia budú o tejto skutočnosti taktiež upovedomení písomne,
· v prípade, že s víťazom obchodnej verejnej súťaže nebude z akýchkoľvek dôvodov zo strany budúceho nájomcu uzatvorená nájomná zmluva, vyhlasovateľ uzatvorí nájomnú zmluvu s nasledujúcim záujemcom, ktorý ponúkol druhú najvyššiu cenu za nájom. 


Vo Zvolene, dňa 15.06.2026

RNDr. Ľubica Ditmarová, PhD.
riaditeľka ÚEL SAV v.v.i.





Príloha: Návrh záväzných zmluvných podmienok – Nájomná zmluva
Dokument zverejnený od 15 .06. 2026 do 29. 06. 2026

